
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Liptovský Mikuláš 7T/64/2025 5625010720 19. 01. 2026 JUDr. Branislav Klukoš ECLI:SK:OSLM:2026:5625010720.2
ROZSUDOK V MENE SLOVENSKEJ REPUBLIKY 2 sp. zn.: 7T/64/2025 Okresný súd Liptovský Mikuláš samosudcom JUDr. Branislavom KLUKOŠOM v trestnej veci proti obžalovanému ml. A. B., nar. XX.XX.XXXX v C. D., pre zločin krádeže podľa § 212 ods. 1 písm. d), ods. 3 písm. f) Trestného zákona s použitím § 139 ods. 1 písm. e) Trestného zákona, na hlavnom pojednávaní konanom dňa 19.01.2026, takto rozhodol: 2 sp. zn.: 7T/64/2025
ml. obžalovaný A. B., nar. XX.XX.XXXX v C. D., trvale bytom: E. XXXX/X, XXX XX C. D., u z n á v a s a z a v i n n é h o, ž e dňa 03.08.2025 v čase o 16.10 hod. v nákupnom centre RGB Liptov na adrese Kamenné pole 4449/3, Liptovský Mikuláš, na prízemí oproti obchodu Dráčik pribehol z pravej strany k poškodenej B. F. (nar. XXXX) sediacej na lavičke chrbtom k obchodu Dráčik, pričom využil jej vek a s tým spojenú menšiu pozornosť a fyzickú silu, vytrhol jej z ruky mobilný telefón zn. Xiaomi Redmi A2 bledomodrej farby so SIM kartou operátora 4ka a utiekol východom z nákupného centra RGB Liptov von, čím spôsobil poškodenej B. F. škodu vo výške najmenej 55,- Eur a konal tak napriek tomu, že vedel, že poškodená je staršia osoba, čo malo za následok, že si jej obranu spájal s menším odporom, teda - prisvojil si cudziu vec tým, že sa jej zmocnil, čin spáchal na veci, ktorú má iný pri sebe a čin spáchal na chránenej osobe – osobe vyššieho veku, čím spáchal - zločin krádeže podľa § 212 ods. 1 písm. d), ods. 3 písm. f) Trestného zákona s použitím § 139 ods. 1 písm. e) Trestného zákona
Za to sa odsudzuje: Podľa § 212 ods. 3 Trestného zákona, § 117 ods. 1 Trestného zákona, na trest odňatia slobody vo výmere 1 (jeden) rok, výkon ktorého mu súd podľa § 49 ods. 1 písm. a) Trestného zákona podmienečne odkladá a podľa § 50 ods. 1 Trestného zákona a § 116 ods. 1 Trestného zákona ukladá skúšobnú dobu v trvaní 2 (dva) roky. Podľa § 287 ods. 1 Trestného poriadku súd obžalovanému ml. A. B., nar. XX.XX.XXXX, trvale bytom: E. XXXX/X, XXX XX C. D., ukladá povinnosť zaplatiť poškodenej B. F., nar. XX.XX.XXXX, trvale bytom: D. C. D., XXX XX C. D., škodu vo výške 65,- eur. Podľa § 288 ods. 1 Trestného poriadku súd odkazuje poškodenú B. F., nar. XX.XX.XXXX, trvale bytom: D. C. D., XXX XX C. D. so zvyškom nároku na náhradu škody na občianske súdne konanie. odôvodnenie: 2 sp. zn.: 7T/64/2025
Podľa § 172 ods. 2 Trestného poriadku bol vyhotovený zjednodušený písomný rozsudok, ktorý neobsahuje odôvodnenie, pretože po jeho vyhlásení na hlavnom pojednávaní sa ml. obžalovaný, zákonný zástupca ml. obžalovaného, zástupkyňa ÚPSVaR Liptovský Mikuláš a prokurátor vzdali práva na podanie odvolania. Poučenie: 2 sp. zn.: 7T/64/2025 Proti tomuto rozsudku možno podať odvolanie v lehote 15 dní od jeho oznámenia cestou tunajšieho súdu na Krajský súd v Žiline.

Zdroj: KAUZIS.SK – https://www.kauzis.sk/judikatura/r/ECLI:SK:OSLM:2026:5625010720.2 (dáta aktuálne k 12. 11. 2026). Záväzné je znenie zverejnené súdom.




